آفساید
دوکتور جئری
ایرانین برجام آنلاشماسیندان ایستهدیگی سونوجلاری الده ائده بیلمهمهسینین ندنلرینی آراشدیردیقدا، اؤلکه سیاستچیلرینین فوتبال اویونونون قایدا-قانونلاری ایله تانیش اولماماسی اورتایا چیخیر. سیاست، فوتبال یاریشی کیمی بیر اویوندور. ایران سیاستچیلری 5+1 دانیشقلارینا باشلایاندا اؤزلری بو قونویا ایشاره ائدهرک وورغولامیشدیلار:بو اویون بیر-بیر (یاخود اوتدو- اوتدو) نتیجهسی ایله سونوجلاناجاقدیر. [فوتبالدا بونا تبانی دئیرلر، فیفانین بوندان خبری اولسا تاخیملاری آغیر جزالارا محکوم ائدیب ددهلرینی یاندیرار!] آنجاق یاریش گونو، آنلاشیلان کیمی، 5+1 ایلک دقیقهده ایلک گولو ووروب سانتیریفیوژلاری سیرادان چیخاردیب اتم رئاکتورونا سیمان باساندا، ایران ایسه 90-نجی دقیقهده مساوی گولو ووروب میللت اورتالیغا تؤکولوشوب شنلیک ائلهینده، سیاستچیلر سئوینجلریندن بیر باخمادیلار، قیراقداور "ایرانین گولو آفسایددیر" دئیه بایراغینی گؤیه قالدیریب!
گؤنده ر بؤلوم لر: ساتیریك یازیلار
جنت – جهنم فوتبال یاریشی نین سونوجو
دوكتور جئری
جنتین باش ملگی فوتبال سئور بیری ایمیش . بیر گون شئیطانی چاغیرتمیش:
- ” جنتله جهنم آراسیندا گل بیر فوتبال یاریشی دوزنله یك نه دئییرسن ؟ “
- ” اؤزونوزو یورمایین ، بیز اوتاریق ” ، دئمیش شئیطان.
- ” بئله شئی اولماز . ان یاخشی فوتبالچی لار بیزده ؛ نه قدر پیس فوتبالچی وارسادا سیزده دیر”
شئیطان شئیطانجاسینا گولومسه میش: - ” آما بوتون داورلرده بیزده. “
گؤنده ر بؤلوم لر: حیكایه و گولمهجهلر
prs_Arab azb_Arab azb_Arab azb_Arab azb_Arab uig_Arab azb_Arab azb_Arab azb_Arab azb_Arab azb_Arab azb_Arab